Rådets forordning (EF) nr. 1671/2003

af 22. september 2003

om afslutning af antidumpingproceduren vedrørende importen af tekstureret garn af endeløse polyesterfibre med oprindelse i Indonesien, Malaysia, Taiwan og Thailand

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), i det følgende benævnt "grundforordningen", særlig artikel 9,

under henvisning til forslag fra Kommissionen efter konsultationer i det rådgivende udvalg, og

ud fra følgende betragtninger:

A. PROCEDURE

1. Tidligere undersøgelser og gældende foranstaltninger

(1) Rådet indførte ved forordning (EØF) nr. 3905/88(2) en endelig antidumpingtold på importen i EF af tekstureret garn af endeløse polyesterfibre, i det følgende benævnt "polyesterfibre" med oprindelse i Taiwan.

(2) Ved forordning (EF) nr. 2160/96(3) indførte Rådet en endelig antidumpingtold på importen til EF af polyesterfibre med oprindelse i Indonesien og Thailand.

(3) Ved forordning (EF) nr. 1001/97(4) indførte Rådet en endelig antidumpingtold på importen af polyesterfibre med oprindelse i Malaysia. I september 2000 blev den gældende told som følge af en fornyet undersøgelse, som den største eksporterende producent havde anmodet om, sat ned til 3,2 % ved forordning (EF) nr. 1992/2000(5).

2. Udløbsundersøgelse og fornyet undersøgelse

Taiwan

(4) Efter offentliggørelsen af en meddelelse om det forestående udløb(6) af gyldigheden af de gældende antidumpingforanstaltninger vedrørende importen af polyesterfibre med oprindelse i Taiwan modtog Kommissionen en anmodning om en fornyet undersøgelse i henhold til artikel 11, stk. 2, i grundforordningen.

(5) Kommissionen fastslog efter høring af det rådgivende udvalg, at der forelå tilstrækkelige beviser til at indlede en udløbsundersøgelse, og indledte en undersøgelse(7) i henhold til artikel 11, stk. 2, i grundforordningen.

(6) Kommissionen indledte samtidig på eget initiativ efter høring af det rådgivende udvalg en undersøgelse(8) i henhold til artikel 11, stk. 3, i grundforordningen efter at have konstateret, at der forelå tilstrækkelige beviser til at berettige indledningen af en fornyet undersøgelse af importen af polyesterfibre med oprindelse i Taiwan.

Indonesien

(7) Efter offentliggørelsen af en meddelelse om det forestående udløb(9) af gyldigheden af de gældende antidumpingforanstaltninger vedrørende importen af polyesterfibre med oprindelse i Indonesien modtog Kommissionen en anmodning om en fornyet undersøgelse i henhold til artikel 11, stk. 2, i grundforordningen.

(8) Kommissionen fastslog efter høring af det rådgivende udvalg, at der forelå tilstrækkelige beviser til at indlede en udløbsundersøgelse, og indledte en undersøgelse(10) i henhold til artikel 11, stk. 2, i grundforordningen.

(9) Kommissionen indledte samtidig på eget initiativ efter høring af det rådgivende udvalg en undersøgelse(11) i henhold til artikel 11, stk. 3, i grundforordningen efter at have konstateret, at der forelå tilstrækkelige beviser til at berettige indledningen af en fornyet undersøgelse af importen af polyesterfibre med oprindelse i Indonesien.

Thailand

(10) Efter offentliggørelsen af en meddelelse om det forestående udløb(12) af gyldigheden af de gældende antidumpingforanstaltninger vedrørende importen af polyesterfibre med oprindelse i Thailand modtog Kommissionen en anmodning om en fornyet undersøgelse i henhold til artikel 11, stk. 2, i grundforordningen.

(11) Kommissionen fastslog efter høring af det rådgivende udvalg, at der forelå tilstrækkelige beviser til at indlede en udløbsundersøgelse, og indledte en undersøgelse(13) i henhold til artikel 11, stk. 2, i grundforordningen.

Malaysia

(12) Efter offentliggørelsen af en meddelelse om det forestående udløb(14) af gyldigheden af de gældende antidumpingforanstaltninger vedrørende importen af polyesterfibre med oprindelse i Malaysia modtog Kommissionen en anmodning om en fornyet undersøgelse i henhold til artikel 11, stk. 2, i grundforordningen.

(13) Kommissionen fastslog efter høring af det rådgivende udvalg, at der forelå tilstrækkelige beviser til at indlede en udløbsundersøgelse, og indledte en undersøgelse(15) i henhold til artikel 11, stk. 2, i grundforordningen.

B. TILBAGETRÆKNING AF KLAGEN OG AFSLUTNING AF PROCEDUREN

(14) CIRFS trak ved skrivelse af 2. maj 2003 til Kommissionen formelt sin anmodning om udløbsundersøgelser af antidumpingforanstaltningerne, jf. artikel 11, stk. 2, i grundforordningen, vedrørende importen af polyesterfibre med oprindelse i Indonesien, Malaysia, Taiwan og Thailand tilbage.

(15) I overensstemmelse med artikel 9, stk. 1, i grundforordningen kan proceduren afsluttes, hvis klagen trækkes tilbage, medmindre en sådan afslutning ville være i strid med Fællesskabets interesse.

(16) Da undersøgelsen har vist, at en sådan afslutning ikke er i strid med Fællesskabets interesse, bør udløbsundersøgelserne på baggrund af ovenstående afsluttes. Det er ikke længere i Fællesskabets interesse at fortsætte den fornyede undersøgelse af de gældende antidumpingforanstaltninger vedrørende import af polyesterfibre med oprindelse i Indonesien og Taiwan.

(17) Interesserede parter blev underrettet herom og fik mulighed for at fremsætte bemærkninger. Der er ikke modtaget nogen bemærkninger, der tyder på, at en afslutning ville være i strid med Fællesskabets interesser.

(18) Konklusionen er derfor, at antidumpingproceduren vedrørende import af polyesterfibre med oprindelse i Indonesien, Malaysia, Taiwan og Thailand bør afsluttes, uden at der indføres foranstaltninger -

UDSTEDT FØLGENDE FORORDNING:

Artikel 1

Antidumpingproceduren vedrørende importen af tekstureret garn af endeløse polyesterfibre, der i øjeblikket tariferes under KN-kode ex 5402 33 00, med oprindelse i Indonesien, Malaysia, Taiwan og Thailand afsluttes.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. september 2003.

På Rådets vegne

R. Buttiglione

Formand

(1) EFT L 56 af 6.3.1996, s. 1. Senest ændret ved forordning (EF) nr. 1972/2002 (EFT L 305 af 7.11.2002, s. 1).

(2) EFT L 347 af 16.12.1988, s. 10. Ændret ved forordning (EF) nr. 1074/96 (EFT L 141 af 14.6.1996, s. 45) og forordning (EF) nr. 2010/2000 (EFT L 241 af 26.9.2000, s. 1).

(3) EFT L 289 af 12.11.1996, s. 14. Senest ændret ved forordning (EF) nr. 1078/2001 (EFT L 149 af 2.6.2001, s. 5).

(4) EFT L 145 af 5.6.1997, s. 1.

(5) EFT L 238 af 22.9.2000, s. 1.

(6) EFT C 361 af 15.12.2000, s. 2.

(7) EFT C 170 af 14.6.2001, s. 2.

(8) EFT C 129 af 31.5.2002, s. 5.

(9) EFT C 74 af 7.3.2001, s. 2.

(10) EFT C 316 af 10.11.2001, s. 9 (Meddelelsen om indledning af denne udløbsundersøgelse omfattede også import af polyesterfibre fra Thailand).

(11) EFT C 129 af 31.5.2002, s. 2.

(12) EFT C 74 af 7.3.2001, s. 2.

(13) EFT C 316 af 10.11.2001, s. 9 (Meddelelsen om indledning af denne udløbsundersøgelse omfattede også import af polyesterfibre fra Indonesien).

(14) EFT C 248 af 6.9.2001, s. 2.

(15) EFT C 135 af 6.6.2002, s. 10.